टॉप 10 लिस्ट से भी बाहर हुआ शो, नंबर 1 पर रहा अनुपमा
Tarak Mehta Ka Ooltah Chashma TRP Controversy इसका सीधा असर शो की इस हफ्ते की TRP पर आया है। लगातार चल रही कॉन्ट्रोवर्सीस के चलते शो के मेकर्स को बड़ा झटका लगा है,
टीवी शो तारक मेहता का उल्टा चश्मा लगातार कॉन्ट्रवर्सी में बना हुआ है। इसका सीधा असर शो की इस हफ्ते की TRP पर आया है। लगातार चल रही कॉन्ट्रोवर्सीस के चलते शो के मेकर्स को बड़ा झटका लगा है, हमेशा TRP लिस्ट में टॉप पर रहने वाला ‘तारक मेहता का उल्टा चश्मा इस हफ्ते टॉप 10 की लिस्ट से भी बाहर हो चुका है। माना जा रहा है कि शो के मेकर्स जिस तरह से इन दिनों विवादों में घिरे हुए हैं, उससे शो की पॉपुलैरिटी और ग्राफ में डाउनफॉल नजर आ रहा है।
हमेशा टॉप पर रहने वाला तारक मेहता लिस्ट में 11वें नंबर पर पहुंचा
दरअसल, ब्रॉडकास्ट ऑडियंस रिसर्च काउंसिल हर हफ्ते टीवी इंडस्ट्री के डेली सोप्स के परफॉर्मेंस की लिस्ट जारी करती है। इसके जरिए जानकारी मिलती है कि कौन सा शो किस नंबर पर रहा है, साथ ही उसकी पॉपुलैरिटी कितनी है। असित मोदी का शो तारक मेहता का उल्टा चश्मा काई सालों से TRP लिस्ट में टॉप पर रहा है, लेकिन इस बार ऐसा नहीं हुआ।
टाइम्स ऑफ इंडिया की खबर के मुताबिक हर बार की तरह इस हफ्ते भी अनुपमा में नंबर 1 पर रहा है। अनुपमा और अनुज की जुदाई का ट्विस्ट फैंस को पसंद आ रहा है। टीवी शो ‘ये रिश्ता क्या कहलाता है’ इस हफ्ते दूसरे नंबर पर है। तीसरे नंबर पर गुम हैं किसी के प्यार में तो चौथे नंबर पर फालतू और पांचवें नंबर पर इमली है। वहीं तारक मेहता इस हफ्ते 11 वें नंबर पर रहा है।
जेनिफर मिस्त्री ने प्रोड्यूस के खिलाफ लीगल एक्शन लिया
रोशन सिंह सोढ़ी का किरदार निभा चुकीं एक्ट्रेस जेनिफर मिस्त्री ने शो के प्रोड्यूसर असित कुमार मोदी के खिलाफ शिकायत दर्ज करवाई है। एक्ट्रेस ने शुक्रवार को बताया कि वो मुंबई वापस आ गई हैं और उन्हें पवई पुलिस ने पूछताछ के लिए बुलाया, जहां करीब 6 घंटे तक स्टेशन में उनके सवाल-जवाब किए गए और उन्होंने अपना स्टेटमेंट रिकॉर्ड किया
ईटाइम्स टीवी से खास बातचीत में जेनिफर मिस्त्री ने कहा था- ‘मुझे मुंबई आना पड़ा क्योंकि मुझे पुलिस ने बुलाया था। मैं पुलिस स्टेशन गई और अपना स्टेटमेंट रिकॉर्ड करवाया। मैं दोपहर 12 बजे पहुंची थी और शाम के 6:15 पर निकली हूं। मैंने उनके बारे में सबकुछ बताया है। मैं वहां करीब 6 घंटे तक थी। अब कानून अपना काम करेगा।’जेनिफर ने आगे बताया- ‘उन्होंने मुझसे कहा है कि वो मुझे बताएंगे अगर कुछ जरूरत होगी या फिर मुझे जाना होगा या नहीं। फिलहाल के लिए मैंने अपना स्टेटमेंट रिकॉर्ड करवा लिया है। देखते हैं कि आगे क्या होता है।’
जेनिफर के सपोर्ट में आए मालव राजदा, मौनिका भदौरिया और प्रिया आहूजा
शो में रीटा रिपोर्टर का किरदार निभाने वाली प्रिया आहूजा, एक्ट्रेस मोनिका भदौरिया और एक्स डायरेक्टर मालव राजदा ने जेनिफर पर लगे इन सभी आरोपों को गलत बताया था। उनका कहना था कि जेनिफर सेट पर हमेशा सभी लोगों के साथ अच्छे से पेश आती हैं। वो बहुत बेहद खुशमिजाज महिला हैं और सेट पर कभी देरी से नहीं आती हैं।मोनिका भदौरिया और रीटा दोनों ने ही सेट पर मेंटल हैरेसमेंट की बात कही। हालांकि, दोनों ने हैरेसमेंट पर कुछ नहीं कहा।
नेहा मेहता, शैलेष लोढ़ा समेत इन सेलेब्स ने मेकर्स पर साधा निशाना 
जेनिफर के अलावा बीते दिनों एक्ट्रर शैलेष लोढ़ा ने भी मेकर्स पर उनका बकाया पैसा वापस न करने का आरोप लगाया था। इतना ही नहीं उन्होंने प्रोडक्शन कंपनी के खिलाफ शिकायत दर्ज कराई थी। इसके अलाव अंजली भाभी का किरदार निभाने वाली नेहा ने मेकर्स पर उनके पैसे वापस न करने का आरोप लगाया था। वहीं जेनिफर ने बाद एक्ट्रेस मोनिका भदौरिया और प्रिया आहूजा ने भी शो के खराब माहौल के बारे में बात की। इतना ही नहीं दोनों ने ये भी माना कि सेट पर शो के एक्टर्स को मेंटल हैरेसमेंट किया जाता है।